คือหนูมีอะไรกับแฟน แบบไม่ได้ใส่ถุง แต่หลั่งนอก กินยาคุมกำเนิดตลอด จนตอนนี้จะหมดแผงแล้วประจำเดือนยังไม่มา มีโอกาสจะท้องไหมคะ
สวัสดีค่ะ ยาคุมกำเนิดแบบแผงรายเดือนนั้นเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้ากินมาอย่างถูกต้อง โอกาสตั้งครรภ์มีน้อยมากๆแนะนำซื้อชุดตรวจการตั้งครรภ์ทางปัสสาวะมายืนยัน หรือไปยืนยันอีกครั้งที่รพ. ถ้าไม่ได้ตั้งครรภ์จริงๆ สามารถเริ่มยาคุมแผงใหม่ได้เลย ไม่ต้องรอให้ประจำเดือนมาค่ะ